Art Guevarra
Callao Caves iti Penablanca nagpasyarak
Timmawagka bayat panagbuyak pusaksak
Adu dagiti sutil, panangrabakmo kaniak
Nammuam a kadduak mangisursuro a babbalasang
Calawagan Dakkel National High School a napipintas.
Inladawak pintas pito a gukayab.
Maikaddua ket addaan pasdek a kapilia
Nagulimikak ket kiniddaw kenni Jehova
Ditoy ti pagkasaranta.
Adu ti mabukel a daniw kadagitoy kueba
Ta marikna simbeng ti ayog
Tarakitik a mangwarwar kaibatugan a karirikna.
Nagmulaak iti masetas iti gukayab maikapat ken maikalima
Babaen iti panangiwanwan ni Manong Jim Domingo.
Nagmulaak adu a lanot, yellow bell
Iti igid ti sangagasut a palidang nga agdan
A mangitunda iti gukayab ti Callao.
Nagbilogak a nagturong ungto ti karayan
Ket naimatangak riwriw a panniki a rimmuar
Sakbay alun-onen ti sipnget ti lawag.
Nagdaliasatak pinsal a nangted arbis
Nariknak panakailiw ken ayat toy pusok
Nagdigosak nalinis, naadalem a karayan.
Naragsakak unay uray awanka ditoy sibay
Inkagumaam panangkumusta kaniak.
Ditoy pusok ayatmo pagtalinaedek
Uray pay naunday a panawen ti aglabas agurayak.
pol_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn knc_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn